b'\n_START_ARTICLE_\nVydas Dolinskas\n_START_SECTION_\nBiografija\n_START_PARAGRAPH_\n1977\xe2\x80\x931988\xc2\xa0m. mok\xc4\x97si Jonavos 3-oje vidurin\xc4\x97je mokykloje, 1988\xe2\x80\x931993\xc2\xa0m. studijavo Vilniaus universiteto Istorijos fakultete. 1992\xc2\xa0m. studijavo Zalcburgo universiteto Humanitarini\xc5\xb3 moksl\xc5\xb3 fakultete ir Meno istorijos institute. 1993\xe2\x80\x931998\xc2\xa0m. buvo Vilniaus universiteto Istorijos fakulteto doktorantas. 1994\xe2\x80\x931996\xc2\xa0m. doktoranto studijas t\xc4\x99s\xc4\x97 Berlyno laisvojo universiteto Friedrich Meinecke institute ir Meno istorijos institute; rinko med\xc5\xbeiag\xc4\x85 Pr\xc5\xabsijos kult\xc5\xabros paveldo slaptajame valstyb\xc4\x97s archyve Berlyne. 2006\xe2\x80\x932008\xc2\xa0m. sta\xc5\xbeavosi Krokuvos Vavelio karali\xc5\xa1kojoje pilyje\xc2\xa0\xe2\x80\x93 Nacionaliniuose meno rinkiniuose.\n_START_SECTION_\nMokslin\xc4\x97 veikla\n_START_PARAGRAPH_\n1993\xe2\x80\x931997\xc2\xa0m. dirbo Lietuvos istorijos instituto Lietuvos Did\xc5\xbeiosios Kunigaik\xc5\xa1tyst\xc4\x97s istorijos skyriaus vyriausiuoju laborantu, 1998\xe2\x80\x932008\xc2\xa0m.\xc2\xa0\xe2\x80\x93 Lietuvos dail\xc4\x97s muziejuje vyriausiuoju muziejininku, Mokslini\xc5\xb3 publikacij\xc5\xb3 ir leidybos skyriaus ved\xc4\x97ju, Lietuvos Did\xc5\xbeiosios Kunigaik\xc5\xa1tyst\xc4\x97s valdov\xc5\xb3 r\xc5\xabm\xc5\xb3 interjer\xc5\xb3 ir ekspozicij\xc5\xb3 skyriaus ved\xc4\x97ju, filialo \xe2\x80\x9eLietuvos Did\xc5\xbeiosios Kunigaik\xc5\xa1tyst\xc4\x97s valdov\xc5\xb3 r\xc5\xabmai\xe2\x80\x9c ved\xc4\x97ju._NEWLINE_Nuo 1996\xc2\xa0m. d\xc4\x97sto Vilniaus universiteto Istorijos fakultete, o nuo 2001\xc2\xa0m. yra Senov\xc4\x97s ir vidurini\xc5\xb3 am\xc5\xbei\xc5\xb3 istorijos katedros lektorius, 2002\xc2\xa0m. rinko med\xc5\xbeiag\xc4\x85 Vatikano slaptajame archyve ir Vatikano apa\xc5\xa1talin\xc4\x97je bibliotekoje. Nuo 2009\xc2\xa0m.\xc2\xa0\xe2\x80\x93 Nacionalinio muziejaus Lietuvos Did\xc5\xbeiosios Kunigaik\xc5\xa1tyst\xc4\x97s valdov\xc5\xb3 r\xc5\xabm\xc5\xb3 direktorius._NEWLINE_1999\xe2\x80\x932003\xc2\xa0m. buvo Lietuvos dail\xc4\x97s muziejaus surengtos Lietuvos t\xc5\xabkstantme\xc4\x8dio programos parodos \xe2\x80\x9eKrik\xc5\xa1\xc4\x8dionyb\xc4\x97 Lietuvos mene\xe2\x80\x9c tarybos sekretorius ir katalogo leidybos koordinatorius. Nuo 2005\xc2\xa0m. yra Vilniaus pili\xc5\xb3 valstybinio kult\xc5\xabrinio rezervato direkcijos tarybos narys, 2007\xe2\x80\x932009\xc2\xa0m. buvo Lietuvos t\xc5\xabkstantme\xc4\x8dio programos Ekspert\xc5\xb3 komisijos narys, nuo 2010\xc2\xa0m.\xc2\xa0\xe2\x80\x93 Lietuvos kult\xc5\xabros tyrim\xc5\xb3 instituto tarybos narys.\n_START_SECTION_\n\xc4\xaevertinimas\n_START_PARAGRAPH_\n2002\xc2\xa0m. Lietuvos t\xc5\xabkstantme\xc4\x8dio programos jaun\xc5\xb3j\xc5\xb3 mokslinink\xc5\xb3 tiriam\xc5\xb3j\xc5\xb3 darb\xc5\xb3 konkurso premija_NEWLINE_2014 m. apdovanotas Lietuvos did\xc5\xbeiojo kunigaik\xc5\xa1\xc4\x8dio Gedimino ordino Riterio kry\xc5\xbeiumi_NEWLINE_2014 m. Vytauto Andriaus Grai\xc4\x8di\xc5\xabno nominacijos laureatas_NEWLINE_2015 m. apdovanotas Lenkijos Respublikos ordino "U\xc5\xbe nuopelnus Lenkijos Respublikai" Kavalieriaus kry\xc5\xbeiumi_NEWLINE_2015 m. apdovanotas \xc5\xa0vedijos Karali\xc5\xa1kuoju \xc5\xa0iaurin\xc4\x97s \xc5\xbdvaig\xc5\xbed\xc4\x97s ordinu_NEWLINE_2016 m. apdovanotas Italijos \xc5\xbdvaig\xc5\xbed\xc4\x97s ordino Karininko laipsniu'